ഹേഡ്രിയൻ മതിൽ

റോമൻ ചക്രവർത്തി ഹേഡ്രിയൻ്റെ ഭരണകാലത്ത് ബ്രിട്ടീഷ് ദ്വീപിനു കുറുകെ പണിത ഒരു പ്രതിരോധമതിലാണ് ഹേഡ്രിയൻ മതിൽ (, ഹേഡ്രിയൻസ് വോൾ), (). റോമൻ മതിൽ, പിക്റ്റ്സ് മതിൽ എന്നിവ ഈ മതിലിൻ്റെ മറ്റു പേരുകളാണ്. ക്രിസ്തുവർഷം 122-ൽ പണിയാരംഭിച്ച ഈ മതിൽ കിഴക്ക് ന്യൂ കാസിൽ നഗരത്തിൽ ടൈൻ നദിക്കരയിൽ നിന്ന് തുടങ്ങി പടിഞ്ഞാറ് സോൾവേയ് ഉൾക്കടൽ വരെ നീണ്ടുകിടക്കുന്നു.
ഏതാണ് 73 മൈലാണ് (117 കിലോമീറ്റർ) ഇതിൻ്റെ നീളം.
മതിലും അടിത്തറയും കല്ലുകൊണ്ടാണ് നിർമ്മിച്ചിരിക്കുന്നത്.  രണ്ട് താഴികക്കുടങ്ങളോടുകൂടിയ മൈൽക്കോട്ടകൾ മതിലിൽ ഇടക്കിടെയുണ്ട്. ഇതിനുപുറമേ ഓരോ അഞ്ച് മൈൽ ഇടവിട്ട് കോട്ടകളുമുണ്ട്. വടക്കേയരികിൽ ഒരു കിടങ്ങ്, അതിനെത്തുടർന്ന് കൽമതിൽ, സൈനികർക്കുള്ള പാത, തെക്കേയരികിൽ മൺതിട്ടകളോടൂകൂടിയ മറ്റൊരു കിടങ്ങ് എന്നിവയടങ്ങിയതാണ് ഹേഡ്രിയൻ മതിലിൻ്റെ ഘടന. റോമൻ സാമ്രാജ്യകാലത്ത് മൈൽക്കോട്ടകളിലും കോട്ടകളിലും സൈനികരെ വിന്യസിച്ചിരുന്നു. പ്രതിരോധാവശ്യത്തിനുപുറമേ, മതിലിനിടയിലെ കവാടങ്ങൾ നികുതിപിരിവിനായും ഉപയോഗിച്ചിരുന്നു.

ഹേഡ്രിയൻ മതിലിൻ്റെ കുറേ ഭാഗങ്ങളും സമാന്തരമായ നടപ്പാതയും ഇന്നും നിലനിൽക്കുന്നുണ്ട്. വടക്കൻ ഇംഗ്ലണ്ടിലെ ഏറ്റവും പ്രധാനപ്പെട്ട വിനോദസഞ്ചാരകേന്ദ്രമായ ഇത് യുനെസ്കോ ലോകപൈതൃകസ്ഥാനങ്ങളുടെ കൂട്ടത്തിൽ 1987-ൽ ഉൾപ്പെടുത്തിയിട്ടുണ്ട്.

 കുറിപ്പുകൾ 

 അവലംബം 

വർഗ്ഗം:മതിലുകൾ
വർഗ്ഗം:ഇംഗ്ലണ്ടിലെ വിനോദസഞ്ചാരകേന്ദ്രങ്ങൾ